Džiugas Siaurusaitis

Džiugas Siaurusaitis (g. 1971 m. spalio 19 d. Vilniuje) – Lietuvos aktorius, laidų vedėjas, režisierius.

 Biografija 
Gimė daktaro Benjamino Siaurusaičio ir architektės Dalios Siaurusaitienės šeimoje Vilniuje, turi sesę dailininkę Rasą Staniūnienę. Geriausiai žinomas dėl įgarsinamo animinacinio televizijos serialo „Simpsonai“ ir vaidmens seriale „Moterys meluoja geriau“.

Nuo šeštos klasės lankė dramos būrelį Profsąjungų rūmuose pas Valeriją Karalienę, o vėliau – pas Gediminą Storpirštį. 1993 m. baigė Lietuvos muzikos ir teatro akademiją (kurso vadovas Jonas Vaitkus) aktorystės kursą. Tais pačiais metais pradėjo dirbti Lietuvos valstybiniame akademiniame dramos teatre (dabar – Lietuvos nacionalinis dramos teatras).

Aktoryste kine ir teatre užsiima nuo 1989 m. Vaidinęs eilėje filmų ir istorinės novelės adaptacijoje „Karas ir taika“.

2008 m. išsiskyrė su pirmąją žmona, su ja buvo susilaukę dukros Kotrynos ir sūnaus Roko.

2010 m. susituokė su aktore Lina Rastokaite Las Vegase, žmona pasirinko dvigubą pavardę Rastokaitė-Siaurusaitienė, su ja 2017 m. susilaukė sūnaus Herkaus.

2025 m. įstojo į Lietuvos šaulių sąjungą, Karaliaus Mindaugo šaulių 10-ąją rinktinę ir priėmė priesaiką.

 Veikla televizijoje 
Garsinimo karjerą pradėjo nuo „Santa Barbara“ serialo kartu su 2 vyrais ir 3 moterimis. Tele-3 televizijai karpant biudžetą – perėjo garsinti komedijinių serialų – „Vedęs ir turi vaikų“ ir „Simpsonai“.

1998 m. vaidino LRT seriale „Atžalos“.

2003 m. TV3 pramoginės laidos „Gintarinė ledi“ vedėjas, filmuotą naktiniame klube „Terminalas“ (Vokiečių g. 2, Vilnius).

2007 m. vaidino mini televizijose seriale „Karas ir taika“ sargybinį, 1 serijoje (rež. Robert Dornhelm).

2008 m. vedė TV3 pramoginę laidą „Skylė sienoj“ kartu su Aiste Paškevičiūte.

Nuo 2009 m. rugpjūčio iki spalio mėn. vedė TV3 laidą „TV Antis“ kartu su Livija Gradauskiene, Aiste Paškevičiūte, Vytautu Šapranausku ir Justinu Jankevičium. Laidos autoriai buvo Humoro klubo komikai Modestas Vaišnoras, Paulius Ambrazevičius, Martynas Snieganas, Aidas Puklevičius ir Darius Lukoševičius.

2009 m. vedė TV3 „Rožių kerai“ kartu su kitais vedėjais.

2009–2010 m. TV3 šou „Lietuvos talentai“ 1 ir 2 sezono vedėjas su Vitalijum Cololo.

Vaidino politinės satyros humoro laidos „Dviračio šou“ siužetuose.

Iki 2013 m. TV3 infošou „Be komentarų“ vedėjas kartu su Sandra Daukšaite-Petrulėne, Algiu Ramanausku. 2013 m. vedė TV3 „Humoro grandų šou“.

TV3 Humoro laidos „Stebuklų šalis“ vedėjas (kartu su Jurijumi Smoriginu, Vytautu Šapranausku, Mindaugu Stasiuliu, vėliau ir Algirdu Ramanausku). Laida analogiška Rusijoje ypač populiariai laidai „Paris Hilton prožektorius“.

2010–2017 m. vaidino seriale „Moterys meluoja geriau“ Konstantiną, 288-ose serijose iš 1322.

2014 m. vaidino TV3 seriale „Inspektorius Mažylis“. 2014–2017 m. vaidino seriale „Rezidentai“ mediką Teisutį Pustą, 216-oje serijų iš 279-ų. 2017–2018 m. vaidino save seriale „Šviesoforas“, 8-iose serijose iš 118-ų.

2019 m. režisavo LNK serialą „Monikai reikia meilės“, kartu su Baliu Latėnu ir 2019–2020 m. vaidino jame Lioną. Iš viso nusifilmavo 51-oje serijoje iš 137-ių.

2018–2023 m. režisavo LNK draminį serialą „Rimti reikalai“.

2021 m. – dabar LNK pramoginės pokalbių laidos „Šeškinės 20“ vedėjas kartu Giedrium Savicku.

2023 m. režisavo LNK serialą „Man reikia meilės“, kartu su Baliu Latėnu ir jame vaidino Lionią. Iš viso nusifilmavo 151-oje serijoje iš 196. 2023 m. dalyvavo LNK pramoginėje laidoje „Kaukės“ kaip euro moneta.

 Filmografija 
 1986 m. „Pramustgalviai, pirmyn!“ kaip Tadas (rež. Bronius Bušma)
 1990 m. „Strazdas – žalias paukštis“ (rež. Jonas Vaitkus)
 2002 m. „Nykstančios rūšys“ (rež. Kevin Tenney)
 2003 m. „Pavojinga veislė“ (rež. Kevin Tenney)
 2010 m. „Atsisveikinimas“ (rež. Tomas Donela)
 2013 m. „Emigrantai“ (rež. Justinas Krisiūnas)
 2013 m. „Moterys meluoja geriau. Kristina“ kaip Kostas (rež. Alvydas Šlepikas)
 2013 m. „Dėdė, Rokas ir Nida“ kaip Žilvinas (rež. Justinas Krisiūnas)
 2016 m. „Tarp mūsų, berniukų…“ (rež. Kęstutis Gudavičius)
 2017 m. „Trys milijonai eurų“ kaip policininkas Gedutis (rež. Tadas Vidmantas)
 2018 m. „Moterys meluoja geriau. Robertelis“ kaip Kostia (rež. Andrius Žiurauskas)
 2022 m. „Skyrybos“ kaip Jonas-Džonis (rež. Mantas Verbiejus)
 2022 m. „Vyrų svajonės“ kaip Vytautas (rež. Justinas Krisiūnas)
 2023 m. „Kakė Makė: mano filmas“ įgarsino dantų šepetėlį (rež. Meinardas Valkevičius)

 Teatras 
 „Čipolinas“ kaip čipolinas (rež. Gianni Rodari, nuo 1996 m. gruodžio 21 d.)
 „Stepančikovo dvaras“ kaip Vidopliasovas (rež. Jonas Vaitkus, 1998 m.)
 „Pelenė“ (rež. Julius Dautartas, nuo 2003 m. spalio 19 d. iki 2014 m. balandžio 13 d.)
 „Demonai. Nelabieji. Apsėstieji. Kipšai“ kaip Piotras Verchovenskis (rež. Jonas Vaitkus, 2005 m.)
 „Meilė ir taika“ (rež. Mantas Verbiejus)
 „Pasiklydęs skambutis“ kaip Polas (rež. Evaldas Jaras, nuo 2018 m. kovo 8 d.)

 Šaltiniai 

 Nuorodos 
 Profilis IMDB svetainėje

Kategorija:Lietuvos laidų vedėjai
Kategorija:Lietuvos kino režisieriai